CELEX: 62007CA0306
Language: da
Date: 2008-12-18 00:00:00
Title: Sag C-306/07: Domstolens dom (Første Afdeling) af 18. december 2008 — Ruben Andersen mod Kommunernes Landsforening som mandatar for Slagelse Kommune (tidl. Skælskør Kommune) (anmodning om præjudiciel afgørelse fra Højesteret (Danmark)) (Underretning af arbejdstagere — direktiv 91/533/EØF — artikel 8, stk. 1 og 2 — anvendelsesområde — arbejdstagere omfattet af en kollektiv overenskomst — begreberne midlertidig arbejdskontrakt og midlertidigt ansættelsesforhold)

21.2.2009   
            
            
               DA
            
            
               Den Europæiske Unions Tidende
            
            
               C 44/13
            
         Domstolens dom (Første Afdeling) af 18. december 2008 — Ruben Andersen mod Kommunernes Landsforening som mandatar for Slagelse Kommune (tidl. Skælskør Kommune) (anmodning om præjudiciel afgørelse fra Højesteret (Danmark))
   (Sag C-306/07) (1)
   
   (Underretning af arbejdstagere - direktiv 91/533/EØF - artikel 8, stk. 1 og 2 - anvendelsesområde - arbejdstagere »omfattet« af en kollektiv overenskomst - begreberne »midlertidig« arbejdskontrakt og »midlertidigt« ansættelsesforhold)
   (2009/C 44/21)
   Processprog: dansk
   Den forelæggende ret
   Højesteret
   Parter i hovedsagen
   
      Sagsøger: Ruben Andersen
   
      Sagsøgt: Kommunernes Landsforening som mandatar for Slagelse Kommune (tidl. Skælskør Kommune)
   Sagens genstand
   Anmodning om præjudiciel afgørelse — Højesteret — fortolkning af artikel 8, stk. 1 og 2, i Rådets direktiv 91/533/EØF af 14. oktober 1991 om arbejdsgiverens pligt til at underrette arbejdstageren om vilkårene for arbejdskontrakten eller ansættelsesforholdet (EFT L 288, s. 32) — spørgsmål om anvendelsen af en kollektiv overenskomst, der gennemfører direktivet, på en arbejdstager, der ikke er medlem af en af de faglige organisationer, der har indgået overenskomsten — retsstillingen for arbejdstagere, som anser deres rettigheder for at være overtrådt som følge af manglende overholdelse af forpligtelserne i henhold til direktivet
   Konklusion
   
               1)
            
            
               Artikel 8, stk. 1, i Rådets direktiv 91/533/EØF af 14. oktober 1991 om arbejdsgiverens pligt til at underrette arbejdstageren om vilkårene for arbejdskontrakten eller ansættelsesforholdet skal fortolkes således, at den ikke er til hinder for nationale retsforskrifter, som fastsætter, at en kollektiv overenskomst, der sikrer gennemførelsen af dette direktivs bestemmelser i national ret, finder anvendelse på en arbejdstager, selv når denne ikke er medlem af en organisation, som er deltager i en sådan overenskomst.
            
         
               2)
            
            
               Artikel 8, stk. 2, andet afsnit, i direktiv 91/533 skal fortolkes således, at den ikke er til hinder for, at en arbejdstager, som ikke er medlem af en organisation, som er deltager i en overenskomst, der regulerer denne arbejdstagers ansættelsesforhold, kan anses for »omfattet af« denne overenskomst i nævnte bestemmelses forstand.
            
         
               3)
            
            
               Ordene »en midlertidig arbejdskontrakt eller et midlertidigt ansættelsesforhold« i artikel 8, stk. 2, andet afsnit, i direktiv 91/533 skal fortolkes således, at de sigter til kortvarige arbejdskontrakter og ansættelsesforhold. Når der ikke ved en medlemsstats lovgivning er vedtaget bestemmelse herom, tilkommer det de nationale domstole at fastsætte denne varighed i hvert enkelt tilfælde og under hensyntagen til de særlige forhold, der gør sig gældende i visse sektorer eller inden for visse former for beskæftigelse og virksomhed. Denne varighed skal dog fastsættes på en sådan måde, at den sikrer den effektive beskyttelse af de rettigheder, som arbejdstagerne har i medfør af nævnte direktiv.
            
         
      (1)  EUT C 211 af 8.9.2007.